Tað eru liðin 100 ár síðani Rasmus Rasmussen gav út fyrstu føroysku upprunaskaldsøguna Bábelstornið. Landsbókasavnið hevur í hesum sambandi gjørt eina netframsýning við nýggjum og eldri tilfari, har livandi myndir, ljóð og talgilt tilfar bera framsýningina. PHILIPPE CARRÉ Á FLB Frá 1. juli-31. juli 2009 var í forhøllini á Føroya landsbókasavni ein listaframsýning við verkum eftir Philippe Carré. Framsýningin, "Tónar og Rúmd" er ein røð av myndum, sum siga frá, hvussu man upplivir oyggjar, bygdir og økir í Havn. Myndirnar eru blýantstekningar litlagdar við vatnlitum. Sí mynd frá framsýningini her. 8. apríl 2009 vóru 100 ár liðin, síðani V. U. Hammershaimb doyði, og í hesum sambandi varð hann heiðraður við einari framsýning á Føroya landsbókasavni. tíð og rúm Ein listaframsýning við keramiskum verkum, í glasmontrum og á gólvi eftir Guðrið Poulsen. Framsýningin nevndist tíð og rúm og umfataði m. a. verk úr eini røð við heitinum Venus-variasjónir. Framsýningin var at síggjaá bókasavninum fráoktober til og við desember 2008. Dimmumyndir á Landsbókasavninum Í sambandi við mentanarnáttina 6. juni 2008 læt Ole Wich framsýningina "Dimmumyndir-at tekna blaðið" upp á Føroya landsbókasavni. Sýndar vóru fram myndir, sum Ole Wich hevði gjørt til Dimmalætting frá aug. 2005 og fram til summarið 2008. Føroyskar skaldkonur Í sambandi við Norðurlendsku bókasavnsvikuna 2007, gjørdi Landsbókasavnið framsýning kallað "Føroyskar skaldkonur". Føroyskar blómur Framsýning av tekningum av føroyskum blómum. Tekningarnar hevur Bárður Jákupsson, listamaður, teknað. Talan er um frumtekningarnar til Litfloruna, sum Dorete Bloch skrivaði, og sum Føroya Fróðskaparfelag gav út í 1981. Bókin varð samstundis eisini givin út á donskum og enskum. [Mai 2007] Viderø Í sambandi við at tað 27. mai 2006 vóru liðin 100 ár síðan K. O. Viderø, prestur og rithøvundur, varð føddur, lat upp framsýning á Landsbókasavninum undir heitinum Víðskygdi vallarin Viderø. [Mai 2006] Flora Heilmann Framsýning við myndum eftir Floru Heilmann (1872-1944). Flora Heilmann var donsk listakvinna, sum búði í Ónagerði á Viðareiði árini 1896-1906, meðan maður hennara var prestur har. [Apríl 2006] Tjóðsangurin 100 ár Í sambandi við at tað í ár eru liðin 100 ár, síðani tjóðsangurin "Tú alfagra land mítt" varð yrktur, hevur Føroya landsbókasavn gjørt eina lítla framsýning. [Februar 2006] H. C. Andersen 200 ár 2. apríl 2005 vóru 200 ár liðin síðani H. C. Andersen varð borin í heim, og í hesum sambandi varð hann heiðraður við einari framsýning á Føroya landsbókasavni. [Apríl 2005] Steinbjørn B. Jacobsen Framsýning um ársskiftið í sambandi við at Steinbjørn herfyri gav út fyrra bind av endurminningum sínum. [Desember 2004] Vítt um verøld-ferðaminni og ferðafrásagnir Í summar, frá juni til september, skipar Føroya Landsbókasavn fyri framsýning av føroyskum frásagnum frá ferðum í útlondum. Talan er um frásagnir, sum hava staðið í tíðarritum og bløðum, ella sum eru útkomnar í bók. [Juni 2003] Á ferð-inn í skaldskapin hjá Jens Paula Heinesen Føroya Landsbókasavn hevur valt at heiðra Jens Paula Heinesen við eini framsýning um høvundin og skaldskap hansara. Framsýningin er opin fyri almenninginum frá 12. november 2002 til 1. mai 2003. [November 2002] Kingo á landsbókasavninum Í ár eru liðin 300 ár síðan Thomas Kingo (1634-1703) doyði. Í hesum sambandi verður eitt tiltak á Listastevnuni, sum fer at snúgva seg um Kingo, og hvønn týdning hetta stóra danska sálmaskaldið eisini hevur havt fyri føroyingar. [Juli 2003] Tríggir úrmælingar frá tvey Í apríl mánað 1902 vórðu hesir tríggir úrmælingarnir bornir í heim: Jákup C. F. Olsen úr Havn, Martin Joensen úr Sandvík og Halldór Laxness úr Reykjavík. Umframt at vera føddir í apríl, høvdu teir eisini tað til felags, at teir vóru hugtiknir av list og skaldskapi. Fyri at minnast hesar tríggjar úrmælingarnar, sum høvdu fylt 100 í apríl, um teir vóru á lívi, skipar Føroya landsbókasavn frá 23. apríl fyri framsýning við ymiskum, sum bókasavnið hevur í varðveitslu eftir teir tríggjar. [Apríl 2002]